cinematek
Store norske leksikon,Kunst og estetikk,Film, TV og teater,Film og TV,Kinematografi
Cinematek er en kino som har som oppgave å stimulere interessen for filmhistorie og filmkunst, ved å gjøre filmhistorien og nyere kvalitetsfilm tilgjengelig for publikum. Et cinematek er gjerne knyttet til et filmarkiv. Filmene skal presenteres på en måte som er tro mot sitt originale format.
Betegnelsen «cinematek» stammer fra Cinémathèque Française i Paris. Det var det første store filmarkivet som ble gjort offentlig tilgjengelig da det ble grunnlagt i 1936 av Henri Langlois og Georges Franju.I Norge finnes det cinematek i Oslo, Bergen, Trondheim, Kristiansand, Tromsø, Lillehammer og Stavanger. Cinematekene i Norge samarbeider om felles digitale visninger av utvalgte titler hele året. Med unntak av Lillehammer og Stavanger viser samtlige også film analogt på 35mm og 16mm. Les mer i Store norske leksikon kino filmklubb